تاريخ النشر: في طرائف وعجائب
حفلة الأوسكار الـ 93 لسنة 2021 كمان كام ساعة، وبسبب فيروس كورونا الحفلة هتكون افتراضية زي السنة اللي فاتت، وقبل ما نتشد للترشيحات والجوايز الجديدة، خلينا نفتكر 4 أفلام في تاريخ الأوسكار كان موضوعهم الأساسي الفلوس!
الفيلم ده من أقوى الأفلام اللي بتتكلم على الاستثمار في البورصة، وهو انتاج 2014، ومستوحى من مذكرات رجل الأعمال السابق جوردن بلفورت اللي مثل دوره ليوناردو دي كابريو، وهو سمسار بورصة في شركة كبيرة في الوول ستريت في نيويورك في التسعينات، قدر ينجح ويكبر شغله ويفتح شركته الخاصة بس للأسف كان بيكسب فلوس كتير بطرق غير قانونية وفي الاخر اتحكم عليه بالسجن 3 سنين. من أغرب المعلومات عن الفيلم ده أنه سجل رقم قياسي في موسوعة جينيس للأرقام القياسية لأكبر عدد شتايم في فيلم سينمائي.
واحد من أشهر أفلام الكارتون اللي أعتبر أيقونة سينمائية للرومانسية، الفيلم انتاج 2009 لشركة بيكسار، بيحكي عن كارل، أو أستاذ فريد زين في النسخة العربي، اللي عاش عمره كله يحوش مع مراته عشان رحلة الأحلام وفي الاخر ماتت قبل ما تسافر لأنهم كانوا بيصرفوا الفلوس في حاجات أهم. فبيقرر كارل يأخد الفلوس اللي حوشها ويقوم بالرحلة أخيراً بس جوا بيته عشان يحس ان مراته معاه، بعد ما بيحول البيت لمنطاد بـ بلالين الهيليوم.
تفتكر كام فيلم هيتكلموا عن الفلوس في أفلام السنة دي؟
الفيلم من إنتاج سنة 2008، مستوحى من قصة حقيقية للمحامي الأميركي المشهور مايكل كلايتون اللي مسك أكتر من قضية احتيال لموكليه، في واحدة منهم بيضر بشركته الخاصة اللي فاتحها مع أخوه مدمن المخدرات، وفجأة مشروعه بيبوظ بسبب القضية وأخوه، ومش بيقدر يغطي تكاليفه عشان يستمر.
فيلم بريطاني من إنتاج 2008، مقتبس من رواية "Q & A" للكاتب الهندي فيكاس سوارب، بيحكي قصة جمال مالك، الشاب الفقير الجاهل اللي قدر يكسب " مليون روبية في برنامج من سيربح المليون في نسخته الهندية، واللي من شك الكل فيه بتقبض عليه الشرطة وبيتحقق معاه على كل إجابة صح قالها فبيضطر يحكي قصة حياته عشان يبرر إجاباته.
تفتكر كام فيلم هيتكلموا عن الفلوس في أفلام السنة دي، وياتري هيأخدوا الأوسكار؟